[pic] | EIROPAS KOPIENU KOMISIJA | Briselē, 12.9.2005 COM(2005) 433 galīgā redakcija 2005/0174 (ACC) Priekšlikums PADOMES REGULA par tarifu likmēm banāniem (iesniegusi Komisija) PASKAIDROJUMA RAKSTS 1. Padomes 1993. gada 13. februāra Regula (EEK) Nr. 404/93 par banānu tirgus kopīgo organizāciju paredz, ka vienīgi tarifu režīms banānu importam stājas spēkā ne vēlāk kā 2006. gada 1. janvārī. 2. Padome 2004. gada 12. jūlijā pilnvaroja Komisiju paziņot PTO, ka Eiropas Kopiena gatavojas grozīt koncesiju pozīcijai 0803 00 19 (banāni), kas iekļauta Eiropas Kopienas sarakstā CXL, kurš pievienots pielikumā GATT 1994 atbilstoši GATT XXVIII pantam. Eiropas Kopiena 2004. gada 15. jūlijā attiecīgi paziņoja PTO par savu nodomu grozīt atsevišķas koncesijas EK sarakstā CXL. Sarunas vadīja Komisija, Padomes izdoto sarunu direktīvu ietvaros konsultējoties ar atbilstoši EK Līguma 133. pantam izveidoto komiteju un īpašo lauksaimniecības komiteju. 3. Komisija apspriedās ar Ekvadoru un Panamu, kurām ir galvenās piegādes intereses, un ar Kolumbiju un Kostariku, kurām ir ievērojamas apakšpozīcijā 0803 00 19 minēto produktu (banānu) piegādes intereses. Saskaņā ar pielikumu PTO ministru konferences 2001. gada 14. novembra lēmumam par Eiropas Kopienām – ĀKK un EK partnerattiecību nolīgumu – Komisija konsultējās arī ar citām PTO dalībvalstīm. 4. Neraugoties uz pūlēm, Komisija nespēja panākt pieņemamu vienošanos ar attiecīgajām PTO dalībvalstīm atbilstoši XXVIII pantam. 5. Eiropas Kopiena 2005. gada 31. janvārī paziņoja PTO par savu nodomu aizstāt koncesiju pozīcijai 0803 00 19 (banāni) ar saistošu muitas nodevu EUR 230 par tonnu. 6. Ministru konferences 2001. gada 14. novembra lēmuma pielikumā paredzētā šķīrējtiesas procedūra tika ierosināta 2001. gada 30. martā. Šķīrējtiesneša 2005. gada 1. augusta lēmumā secināts, ka EK ierosinātā vislielākās labvēlības tarifu likme EUR 230 par tonnu neatbilst iepriekš minētajam pielikumam, jo rezultātā tā nenodrošinās vislielākās labvēlības piegādātājiem vismaz vispārēju piekļuvi tirgum. 7. Ņemot vērā šķīrējtiesneša atzinumu, Komisija pārskatīja EK priekšlikumu. 8. Lai līdz 2006. gada 1. janvārim grozītu atsevišķas koncesijas EK sarakstā CXL attiecībā uz banāniem, ar šo priekšlikumu Padomei tiek lūgts izveidot jaunu tarifu likmi produktiem, kuri ietilpst KN kodā 0803 00 19 (banāni), kā arī tarifu likmes kvotu, ja no ĀKK valstīm ievestajiem banāniem tiek piemērota nulles nodeva. 9. Lai pārvaldītu minēto tarifu likmju kvotu, Komisija paredz saglabāt metodi, saskaņā ar kuru tiek ņemtas vērā tradicionālās tirdzniecības plūsmas („tradicionālie importētāji/jaunpienācēji”) un kura pašreiz ir piemērojama Regulas (EEK) Nr. 404/93 18. pantā noteiktajai tarifu likmes kvotai C, nosakot daļu, kas rezervēta netradicionālajiem importētājiem, kā 18%. 2005/0174 (ACC) Priekšlikums PADOMES REGULA par tarifu likmēm banāniem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: 1. Padomes 1993. gada 13. februāra Regula (EEK) Nr. 404/93 par banānu tirgus kopīgo organizāciju[1] paredz, ka vienīgi tarifu režīms banānu importam stājas spēkā ne vēlāk kā 2006. gada 1. janvārī. 2. Padome 2004. gada 12. jūlijā pilnvaroja Komisiju uzsākt GATT 1994 XXVIII pantā paredzētās sarunas ar mērķi grozīt atsevišķas koncesijas banāniem. Eiropas Kopiena 2004. gada 15. jūlijā attiecīgi paziņoja PTO par savu nodomu grozīt koncesijas EK sarakstā CXL pozīcijai 0803 00 19 (banāni). Sarunas vadīja Komisija, Padomes izdoto sarunu direktīvu ietvaros konsultējoties ar atbilstoši EK Līguma 133. pantam izveidoto komiteju un īpašo lauksaimniecības komiteju. 3. Komisija nespēja panākt pieņemamu vienošanos ar Ekvadoru un Panamu, kurām ir galvenās piegādes intereses, un ar Kolumbiju un Kostariku, kurām ir ievērojamas HS apakšpozīcijā 0803 00 19 minēto produktu (banānu) piegādes intereses. Saskaņā ar pielikumu PTO 2001. gada ministru konferences 14. novembra lēmumam par Eiropas Kopienām – ĀKK un EK partnerattiecību nolīgumu – Komisija konsultējās arī ar citām PTO dalībvalstīm. Šo konsultāciju rezultātā netika panākta pieņemama vienošanās. 4. Eiropas Kopiena 2005. gada 31. janvārī paziņoja PTO par savu nodomu aizstāt koncesiju pozīcijai 0803 00 19 (banāni) ar saistošu muitas nodevu EUR 230 par tonnu. 5. Lēmuma pielikumā paredzētā šķīrējtiesas procedūra tika uzsākta 2005. gada 30. martā. Šķīrējtiesneša 2005. gada 1. augusta lēmumā secināts, ka EK ierosinātā vislielākās labvēlības tarifu likme EUR 230 par tonnu neatbilst iepriekš minētajam pielikumam, jo rezultātā tā nenodrošinās vislielākās labvēlības piegādātājiem vismaz vispārēju piekļuvi tirgum. 6. Ņemot vērā šķīrējtiesneša atzinumu, Komisija pārskatīja EK priekšlikumu. 7. Lai līdz 2006. gada 1. janvārim grozītu atsevišķas koncesijas EK sarakstā CXL attiecībā uz banāniem, ir jānosaka jauna tarifu likme banāniem. Tajā pašā laikā atbilstoši ĀKK un EK partnerattiecību nolīgumā paredzētajām EK saistībām ir jāatver arī tarifu likmju kvota no ĀKK valstīm ievestajiem banāniem. 8. Šīs regulas īstenošanai veicamie pasākumi jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildpilnvaru realizācijas procedūras[2], IR PIEŅĒMUSI ŠO REGULU. 1. pants 1. No 2006. gada 1. janvāra banāniem (KN kods 0803 00 19) tiek noteikta tarifu likme EUR 187 par tonnu. 2. Katru gadu no 1. janvāra, sākot ar 2006. gada 1. janvāri, banānu (KN kods 0803 00 19) importam no ĀKK valstīm tiek atvērta autonoma tarifu kvota 775 000 tonnu neto svara apjomā, nosakot nulles nodevas likmi. 2. pants Sīki izstrādātus noteikumus par to, kā īstenot šo Regulu, pieņem saskaņā ar 3. panta 2. punktā minēto procedūru. 3. pants 1. Komisijai palīdz Banānu pārvaldības komiteja, kas izveidota saskaņā ar Regulas (EK) Nr. 404/93 27. pantu. 2. Ja ir atsauce uz šo punktu, piemēro Lēmuma 1999/468/EK 4. un 7. pantu. Lēmuma 1999/468/EK 4. panta 3. punktā paredzētais termiņš ir viens mēnesis. 4. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs FINANŠU PĀRSKATS TIESĪBU AKTU PRIEKšLIKUMIEM, KAS FINANSIāLI IETEKMē VIENīGI BUDžETA IEņēMUMUS 1. PRIEKšLIKUMA NOSAUKUMS Priekšlikums Padomes regulai par tarifu likmēm banāniem. 2. BUDžETA POZīCIJA 10. nodaļa 1000. pants: Lauksaimniecības nodevas, ko Eiropas Kopienu iestādes noteikušas tirdzniecībai ar ārpuskopienas valstīm, īstenojot kopējo lauksaimniecības politiku. Attiecīgajam gadam paredzētā summa ir 763,4 miljoni euro – B 2006. 3. FINANSIāLā IETEKME ( Priekšlikumam nav finansiālu seku X Priekšlikumam nav finansiālas ietekmes uz izdevumiem, taču tam ir finansiāla ietekme uz ieņēmumiem, un tā ir šāda: (miljonos euro līdz vienam ciparam aiz komata) | Budžeta pozīcija | Ieņēmumi[3] | 12 mēnešu laikposms sākas dd/mm/gggg | 2005. gads | […]. pants | Ietekme uz pašu resursiem | – | – | […]. pants | Ietekme uz pašu resursiem | – | – | 2006. gads un turpmākie gadi | 1000.pants | + 277,2 miljoni EUR | […]. pants | 4. PASĀKUMI KRĀPšANAS APKAROšANAI Papildu vai īpaši pasākumi nav paredzēti. 5. CITAS PIEZīMES Attiecībā uz izdevumiem ierosinātais ievedmuitas nodoklis pašreizējo tirgus līdzsvaru neietekmēs. Tam nevajadzētu izraisīt būtiskas banānu tirgus cenu izmaiņas. Tāpēc šajā posmā var prognozēt, ka tas būtiski neietekmēs Kopienas ražotājiem izmaksājamā kompensācijas atbalsta apjomu, neņemot vērā parasti konstatētās sezonālās svārstības. [1] OV L 47, 25.2.1993., 1. lpp. Regulā jaunākie grozījumi izdarīti ar Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu (OV L 236, 23.9.2003., 33. lpp.) [2] OV L 184, 17.7.1999., 23. lpp. [3] Attiecībā uz tradicionālajiem pašu līdzekļiem (lauksaimniecības nodokļi, cukura nodevas, muitas) jānorāda neto summas, t.i. kopējās summas bez 25 % ievākšanas izmaksām.